section_heading: Feast of Wire i In the Reins
paragraph_text: Album Feast of Wire objavljen je 2003. te se probio na Billboardovu ljestvicu albuma Heatseekers and Independent. Bila je to mješavina raznih stilova, od alt-countryja i folk-rocka do orkestracija kakve je popularizirao Ennio Morricone u špageti-vesternima. "U rukama nevještijeg sastava, svi ti različiti zvukovi koje Calexico istražuje na Feast of Wire vjerojatno bi rezultirali zbrkom od albuma, ali srećom po njih i njihove obožavatelje, to je jedno od njihovih najdorađenijih i najuzbudljivijih ostvarenja", napisao je u svojoj recenziji All Music.<ref> Snimljen je i videospot za singl "Quattro (World Drifts In)". Sastav je 2004. objavio DVD World Drifts In: Live at the Barbican. Pjesma "Güero Canelo" pojavila se u filmu Michaela Manna, Collateral.<ref>